TV8 (Малдова)

TV8 (да 29 чэрвеня 2017 года — TV7) — малдоўскі тэлеканал, які вяшчае на румынскай і рускай мовах. Запушчаны 1 сакавіка 2006 года. Аснову сеткі вяшчання складаюць фільмы, тэлесерыялы і перадачы ўласнай вытворчасці.

 Гісторыя 

 Першая праграмная сетка 
1 сакавіка 2006 года ў Малдове быў запушчаны новы тэлеканал TV7 з рэтрансляцыяй праграм расійскага тэлеканала НТБ. З канца красавіка 2006 года на ім сталі выходзіць выпускі навін на румынскай мове «Cotidian» () з Верай Цярэнцьевай: яны выходзілі ў эфір па буднях а 17:30 і па суботах а 8:30 (складаліся з блока асноўных навін, навін спорту і прагнозу надвор’я, са спецыялістамі тэлевядучых). 14 мая на TV7 было запушчана забаўляльнае шоу «Vedete cu șorț» (), падобнае на праграму НТБ «Кулінарны паядынак» (раней выходзіла на ТБ Малдова-1). Вядучай была спявачка . Пазней былі запушчаны праекты «AutoClub», «Liga Șoferilor» и «Atracție turistică». 20 мая на TV7 было запушчана шоу «Consecința istorică» — аналаг праграмы «Следства вялі…» (раней выходзіла на NIT). А з 17 верасня на TV7 была запушчана выніковая праграма «Cotidian Exclusiv», падобная на праграму НТБ — «Сегодня. Итоговая Программа».

TV7 вяшчаў у Кішынёве на 43-м аналагавым канале (да 2017 года) і на 58-м канале ў тэставым лічбавым мультыплексе на тэрыторыі Кішынёва і наваколля (пастаўляецца ў пакеце з каналамі ProTV Chișinău, Muz-TV Moldova, TVC21 і Prime). У Бельцах TV7 быў даступны на 24-й дэцыметровай частаце. Таксама яго вяшчанне ажыццяўляецца ў кабельных сетках на тэрыторыі ўсёй Малдовы. Вяшчанне вядзецца на румынскай і рускай мовах. Паведамляюцца апошнія навіны Малдовы, Украіны і ўсяго свету на розную тэматыку.

У красавіку 2015 года, у сувязі з пераходам на ўласнае (мясцовае) інфармацыйна-аналітычнае вяшчанне і забаронамі, унесенымі Кодэксам пра тэлебачанне і радыё Рэспублікі Малдова, з эфіру TV7 знікае расійскае «Сегодня» і іншыя інфармацыйна-аналітычныя праграмы, якія да гэтага складалі большую частку сеткі вяшчання тэлеканала НТБ.

У 2017 годзе тагачасны ўладальнік канала  перадаў сваю ўласнасць кампаніі «Media Alternativa». Пасля перадачы тэлеканал TV7 быў перайменаваны ў TV8.

 Закрыццё аўтарскай праграмы Наталлі Марар 
У верасні 2021 года TV8 зняў з эфіру аўтарскую праграму «Палітыка Наталлі Марар». Гэта было звязана з заявай сузаснавальніцы тэлеканала Наталлі Марар, у якой яна абвінаваціла Службу інфармацыі і бяспекі ў ціску. Кіраўніцтва TV8 катэгарычна адхілілася ад заявы Марар.

 Скандалы 
22 снежня 2013 года а 19:55 на тэлеканале выйшаў рэтрансляваны з НТБ дакументальны фільм «Приднестровье: русский форпост», што быў прысвечаны канфлікту ў непрызнанай Прыднястроўскай Малдаўскай Рэспубліцы і распавядаў пра тую матэрыяльную дапамогу, якую Прыднястроўю аказвала Расія. У фільме Дзмітрый Рагозін, які на той час займаў пасаду Спецыяльнага прадстаўніка Прэзідэнта Расійскай Федэрацыі па Прыднястроўі, у фільме заявіў, што Расія аказвала дапамогу Прыднястроўю на працягу ўсяго яго існавання.

У Малдове падобны ўчынак тэлеканала расцанілі як правакацыю, паколькі Малдова не прызнае «ПМР» з моманту яе ўтварэння — некаторыя з палітыкаў заявілі, што гэты фільм ачарняў і абражаў Малдову. Аднак Каардынацыйны савет па тэлерадыёвяшчанні 26 снежня 2013 года абмежаваўся папярэджаннем каналу пра недапушчальнасць падобных дзеянняў: паводле членаў Савета, паказ фільма парушаў 10 артыкул Еўрапейскай канвенцыі па правах чалавека, а таксама 2 і 10 артыкул Кодэкса тэлерадыёвяшчання. Як заявіў старшыня Савета Марыян Паказны, у фільме было прадстаўлена мноства неверагодных і выдуманых фактаў пра дзеянні Малдовы падчас канфлікту ў Прыднястроўі, нават нягледзячы на тое, што фільм уяўляў сабой проста пункт гледжання.

4 ліпеня 2014 года ўсё той жа Каардынацыйны савет прыпыніў вяшчанне TV7 разам з іншымі тэлеканаламі, паколькі тыя скажалі інфармацыю пра падзеі ва Украіне. Улады Малдовы расцанілі пазіцыю ўсіх вышэйпералічаных каналаў як спробу націснуць на грамадскую думку не толькі грамадзян Украіны, але і грамадзян Малдовы.

У верасні 2021 года, на фоне заявы Наталлі Марар, адной з сузаснавальніц тэлеканала, вакол TV8 утварыўся новы скандал. У сваёй заяве Марар распавяла, што часова выходзіць з савета праўлення тэлеканала праз ціск у яе адрас з боку Службы інфармацыі і бяспекі, дадаўшы, што бацькам яе дзіцяці з’яўляецца скандальны бізнесмен Вячаслаў Платон. Калега Марар, тэлевядучая TV8 Марыяна Рацэ, у адным з эфіраў заявіла, што яна «расчараваная і шакаваная», а журналістка Анжэла Гонца паведаміла, што праз мінулыя падзеі TV8 перажывае наймацнейшы крызіс даверу. Два журналісты, Алекс Макавей і Міхаэла Дыкусар вырашылі пакінуць TV8. Сам тэлеканал выйшаў з дэкларацыяй, у якой катэгарычна адхіліўся ад апошніх заяў Наталлі Марар: «Як толькі кіраўніцтва TV8 было праінфармавана пра існаванне канфлікту інтарэсаў, аўтарскую перадачу „Палітыка Наталлі Марар“ назаўсёды выключылі з сеткі вяшчання TV8. Разам з тым саму Наталлю Марар тэрмінова адклікалі з адміністрацыйных структур тэлеканала.  TV8 застаецца верным сваёй місіі па карэктным і роўнааддаленым інфармаванні тэлегледачоў пры захаванні еўрапейскіх каштоўнасцяў.»

 Узнагароды і прэміі 
2020: TV8 стаў адзіным тэлеканалам, уключаным у «Белую кнігу малдаўскіх СМІ», апублікаваную Незалежным цэнтрам журналістыкі.

2020: Выканаўчы дырэктар канала Наталля Марар атрымала прэмію «Гісторыі несправядлівасці», прысуджаную чэшскай няўрадавай арганізацыяй «Чалавек у бядзе» за прасоўванне дэмакратычных каштоўнасцяў.

2019: Тэлеканал атрымаў Нацыянальную прэмію па журналісцкай этыцы і дэанталогіі, прысуджаную Саветам па прэсе Малдовы.

 Рэйтынгі 
Згодна з апытаннем, праведзеным паміж 16 лістапада 2019 і 8 снежня 2019 года па замове Міжнароднага рэспубліканскага інстытута, TV8 лічыўся найбольш надзейным каналам палітычнай інфармацыі 13% рэспандэнтаў па ўсёй краіне і 15% рэспандэнтаў з Кішынёва (пятае месца). Акрамя таго, 18% рэспандэнтаў па ўсёй краіне і 26% рэспандэнтаў з Кішынёва заявілі, што глядзяць канал у пошуках палітычнай інфармацыі (шостае месца).

 Крыніцы 

 Спасылкі 
 Афіцыйны сайт

Катэгорыя:Тэлеканалы Малдовы
Катэгорыя:Тэлеканалы на рускай мове
Катэгорыя:Тэлеканалы на румынскай мове